
L.  B.  S. 

Nostris  temporibus,  nota  librorum  abundantia  medicinae 
candidato  dissertationis  thema  quaerenti  vix  aliquid  in  mentem 
veniet,  qua  de  re  viri  insigniores  non  jam  fusius  atque  accura¬ 
tius  verba  fecissent.  Itaque  L.  B.  quum  et  hoc  libello  tibi  non 
nova  afferantur  inventa ,  magisque  exercitium  et  studiorum  re¬ 
petitio,  paucis  exponam  quibus  causis  commotus  eum  conscripsi. 

Wirceburgi,  111.  a  Textore  t.  t,  chirurgo  nosocomii  primario  pe- 

% 

nis  vidi  amputationem,  quae  modo  instituta  est,  postquam  aegro¬ 
tus  circa  sexaginta  annos  natus  tres  per  hebdomates  medi¬ 
camentis  antisyphiliticis  sine  successu  est  subjectus.  Num  ope¬ 
ratione  illa  cujus  vulnus  exoptata  cicatrice  obductum  est  in 
posterum  tuto  sit  sanatus  nescio ,  quum  jam  sex  post  menses 
almam  Juliam  -  Maximilianam  relinquerem*  Attamen  mirum 
mihi  visum  est,  quomodo  chirurgiae  professor  et  doctor  insig¬ 
ni  inter  omnes  laude  de  natura  neoplasmatis  dubitare  possit,  qua 
de  re  nunc  melius  sum  instructus,  ideoque  quaestioni  illi  trac¬ 
tandae  operam  dedi  variasque  cognovi  sententias.  Halis  111. 
Blasium  hac  de  re  interrogavi,  qui  studiis  suis  mecum  com- 

municatis ,  annalibusque  clinici  ophthalmiatrico  -  chirurgici ,  cui 
praeest,  usui  meo  traditis,  his  omnibus  dissertationis  funda¬ 
mentis  uti  permisit,  ncc  operam  nonnullos  casus  promulgandi 
habuit  perditam. 

Itaque  in  parte  secunda  praeceptoris  mei  summe  colendi, 
cui  data  hac  occasione  gratias  ago  quam  maximas,  quam  dili¬ 
gentissime  reddere  studui  sententiam,  reliquis  vero  L.  B.  grato 
animo  indulgeas. 


} 


Si  in  libello  de  penis  carcinomate  conscripto  nulla 
fit  mentio  structurae  neoplasmatum  histologicae,  qua 
eorum  natura  demonstretur,  nostris  temporibus  necesse 
est  paucis  verbis  me  defendere  et  excusare.  Primum 
vero  casus  sub  finem  memoratos  non  ipse  vidi  sed  ex 
regii  clinici  chirurgici  annalibus  conscripsi,  quibus  in 
libris  de  examinatione  microscopico -histologica  pauca' 
vel  nulla  inveni  notata;  deinde  medicis  nonnullis  prac- 
ticis ,  qui  de  penis  carcinomate  omnino  dubitant  tales- 
que  tumores  semper  condylomata  vel  tale  quid  habent, 
optime  mihi  carcinomatosa  natura  probanda  videtur  ca¬ 
sibus  sub  finem  allatis,  quibus  demonstratur  exstare  pe¬ 
nis  tumores,  quorum  idem  ac  aliarum  partium  carcino¬ 
matis  est  decursus.  Denique  quamquam  Wirceburgi 
occassione  data  disciplina  III.  Virchovii  usus  sum  et 
anatomiam  pathologicam  inter  primarias  totius  medici¬ 
nae  partes  habeo,  nec  minus  microscopium  ejus  instru¬ 
mentum  principale  maximi  aestimo ,  tamen  hoc  loco  ra¬ 
tionem  ei  non  habendam  esse  censeo,  quoniam  ad  usum 
conferenda  atque  in  vita  ipsa  exercenda  edere  mihi  pro¬ 
posui.  Si  Piroooffius  nuper  carcinomatis  diagnosin  cel- 


J 


8 

Iulis  cancrosis  post  exstirpationem  repertis  firmare 
studet,  nihil  aliud  eo  demonstrat,  ac  se,  quod  anatomiam 
pathologicam  attinet,  aliorum  investigatorum  esse  asse¬ 
clam,  qui  ut  Francogalli  pleri  que  et  Hanno  ver  peculia¬ 
res  cellulas  cancrosas  invenierunt  et  descripserunt,  quae 
cellulae  insigni  pro  magnitudine  nucleo,  plurium  nucleo¬ 
rum  crebritate,  nucleoli  magnitudine  ejusque  eximia  per¬ 
spicuitate  sint  cognoscendae.  Mihi  vero  ipsa  III.  Vir- 
chovii  institutione  persuasum  est,  illam  sententiam  esse 
falsam,  qui  se  nunquam  cellulas  singulares  invenisse  di¬ 
xit  quarum  ex  forma,  'magnitudine,  reliquisque  carcinoma 
dignoscere  potuisset,  quam  sententiam  etiam  Eokitansky 
comprobat.  III.  Virchovius  me  docuit,  carcinomata  ex 
fibroso  constare  stromate  ejusque  contentu,  cellulis,  mol- 
leculis  et  sero,  sed  magis  in  variis  cellularum  formis, 
quibus  celerrimi  progressus  declarentur,  in  lacte  expresso 
cancroso  —  i.  e.  cellulis  earumque  detriti/  sero  suspen¬ 
sis —  carcinomatis  natura  potissimum  cerni  posse  dixit. 
Viri  igitur  harum  rerum  peritis  simi  definitionem  pa¬ 
thologico  -  histologicam  carcinomatis  ejusque  generum 
se  edere  non  posse  affirmant ,  quare  quaestionem ,  quid 
sit  carcinoma,  alio  modo  solvere  studeamus.  Carci¬ 
noma  vero  est  nomen  collectivum,  cui  fungus  medulla¬ 
ris  ,  f.  melanodes ,  scirrhus  aliaque  sunt  subjuncta ,  et 
nisi,  quod  in  temporum  decursu  in  usum  venit,  no- 

-  A 

mine  cancro  scirrhus  significatur,  nostris  temporibus 
nullus  praeceptor,  qui  scholas  habet  clinicas-,  carcinoma¬ 
tis  diagnosi  contentus  erit,  sed  semper  certam  speciem 
nominatam  poscet.  Commune  vero  variarum  formarum 
investiganti ,  quo  inter  se  cunjunetae  sint ,  nihil  aliud 

in  mentem  veniet  ac  malignitas,  quam  sententiam  etiam 
chirurgi  acceperunt ,  quorum  capita ,  in  quibus  de  can- 

v 

eris  agitur  plerumque  inscripta  sunt :  Neoplasmata  ma¬ 
ligna.  Carcinoma  est  neoplasma  malignum,  haec,  est 
chirurgorum  definitio  quam  nonnulli  nudis  verbis  pro¬ 
nuntiare  noluerunt  et  verbosa  interpretatione  abscondere 
studuerunt. 

Sed  etiam  haec  definitio,  quod  initio  notandum,  non 
strictissimo  sensu  est  excipienda ,  quomodo  enim 
haud  recte  neoplasmatum  genus  quoddam  a  reliquis  be¬ 
nignis  separant,  simulque  contendunt  varios  tumores 
perpetua  concitatione  aliisque  causis  noxiis  in  carcino¬ 
mata  posse  converti,  adeo  primitus  integra  ac  sana 
elementa  in  carcinomatosa  posse  mutari  (Rokitonsky), 
eodem  modo  falso  conceditur  neoplasmata  maligna  pro¬ 
spero  cum  successu  posse  exstirpari  vel  forsitan  sponte 
posse  sanari,  quo  posteriori  casu  tumor  agnoscitur  ma- 
lignus ,  qui  potentia  sed  non  actu  est  malignus.  Alii, 
qui  dispositionem  et  ordinem  propositum  diligenter  stu¬ 
dent  tueri,  fortasse  recte  his  sententiis  diagnosis  errores 
defendi  et  excusari  praedicant.  Malignitatis  vis  his 
omnibus  valde  anceps  facta  est,  medicis  practicis  vero 
necessaria,  qui  verbis  Homoeoplasia  et  Heteroplasia 
inductis  postulaverunt,  ut  viri  anatomiae  pathalogicae 
gnari  novum  systema  arte  conclusum  ederent,  cui  postu¬ 
lationi  adhuc  non  responderunt,  et  Rokitansky  ipse 
diagnosin  et  systema  etiam  nunc  empiriae  relinquenda 
esse  concedit. 

Jam  vero  quaestio  videtur  movenda: 

Quibus  constet  malignitas. 

Rokitansky  omnia  dicit  esse  maligna,  quae  ex  priore 
dyscrasia  morbo  que  universi  corporis  pendeant  vel  ab 
his  sint  successa;  qua  explicatione  tumoribus  carcino- 
matosis  adbibita  modo  significatur:  Tumor,  quilibet  est 
malignus,  qui  arte  non  interveniente  plerumque  parti¬ 
bus  dissolutis  in  ulcus  conuertitur  apertum,  quod  celeri 
progressu  vel  magnis  sanguinis  profluviis,  vel  secretis 
simulque  exorta  dyscrasia  totius  prosternit  corporis  va¬ 
letudinem,  vel  illa  dyscrasia  intercedente  partibusque 
internis ,  ad  vitam  necessariis  simili  modo  affectis,  cito 
commovet  mortem ,  qui  tumor  exstirpatus ,  vel  cauterio 
exstinctus  eadem  dyscrasia  intercedente  vel  eodem  vel 
alio  relatus,  hoc  vel  illo  modo  causa  fit  mortis. 

Quod  ad  therapiam  et  praecipue  ad  operationem 
attinet,  tres  exstant  sententiae,  quarum  dissidium,  quo¬ 
modo  solvatur  medici  practici  plurimum  interest.  Alii 
operationem  instituendam  censent,  qua  morbus  sanetur, 
alii  operationem  quidem  faciendam  existimant,  qua  ae¬ 
grotus  per  tempus  aliquod  doloribus ,  reliquisque  mo¬ 
lestiis  liberetur,  alii  operationem  semper  rejiciendam 
putant,  qua  violenta  atque  inutili  exitus  lethalis  non 
procrastinetur  sed  potius  acceleretur.  Equidem  —  si 
quis  scire  velit  —  primae  sum  addictus  et  sola  ex  tempe¬ 
stiva  et  subtili  exstirpatione  aegroti  salutem  pendere  exi¬ 
stimo  ,  quam  sententiam ,  quoniam  experientia  non  sum 
doctus,  aliis  causis  fortasse  defendere  studebo.  Agitur 
de  quaestione,  quid  sit  prius  neoplasma  an  dyscrasia, 
quae  factis  vix  dijudicanda,  etiam  ab  Rokitansky  non 
dirimitur.  Mihi  neoplasma  prius  habendum  videtur, 
quamquam  bene  scio  originem  persaepe  vix  causis  ut 

ita  dicam  externis  expediri  posse ;  attamen  non  intelligo 
quam  ob  rem  dyscrasia  horum  tumorum  nec  etiam  be¬ 
nignorum  causa  liabetur,  quae  dyscrasia  sanguinis  exa¬ 
minatione  adhuc  satis  demonstrari  non  potest ,  quae 
etiam  demonstrata  nullius  esset  momenti,  quoniam  J, 
Vogel  nos  docuit  blastema  solidum,  fluidum  principio 
ex  vasis  sanguiferis  egressum  omnium  neoplasmatum 
esse  idem  nec  forma  nec  compositione  chemica  diver¬ 
sum.  Si  vero  carcinoma  prius  existit  nescio  cur  remedium 
singulae  cujus dam  partis  morbo  aptissimum  rejiciamus, 
nescio  quo  alio  modo  imminentibus  tumoris  mutationi¬ 
bus  praeveniamus,  nescio  quonam  alio  modo  sequentem 
inhibeamus  dyscrasiam. 

Jam  mihi  tumorem  carcinomatosum  priorem  exi¬ 
stimanti  ,  •  quaestio  movenda  videtur ,  quomodo  flat  ut 
morbus  singulae  partis  tantam  in  succi  et  sanguinis  co¬ 
piam  vim  adipiscatur,  ut  de  dyscrasia  loquamur. 

Tres  patent  viae :  telarum  continuatio ,  vasa  lym¬ 
phatica,  venae,  quarum  prima  non  solum  continuos  tu¬ 
moris  primi  amplectitur  progressus ,  non  solum  propin¬ 
quarum  partium  excidium ,  sed  etiam,  qui  haud  raro  in 
ventriculi  carcinomate  observantur,  saltuatim  exortos  no¬ 
vos  tumores  secundum  intestinorum  tractum,  id  quod  vel 
eadem  noxia  causa  perpetuo  agente  explicatur,  vel  sanie 
carcinomatis  dissoluti  asportata,  constrictionibus  spasti¬ 
cis  passim  retenta  quasi  corrodendo  nova  commovente 
ulcera.  Alii  etiam  casus  hac  ratione  interpretandi  vi¬ 
dentur;  memini  Jenae  ventriculi  carcinoma,  vidisse,  quod 
exorto  ejusmodi  tegumentorum  ulcere  fistulam  ventriculi 
effecerat,  partis  enim  contiguae  sine  dubio  inflammatione 

adhaesiva  continuae  redditae  sunt;  alterum  casum  vidi 
Wirceburgi,  quo  tumores  glandularum  lymphaticarum  se¬ 
cundarii  evidenter  adverso  flumine  exstiterant. 

Progressus  secundum  vasa  lymphatica  et  venas 
uno  loco  sunt  tractandi,  utraque  enim  via  materia  noxia 
directe  sanguini  fluenti  admisceri  potest.  Fungus  me¬ 
dullaris  plerumque  venarum  cursum  sequi  dicitur  et  for¬ 
tasse  recte,  observant  enim  massam  encepholoidem  in 
parte  quadam  interna  exortam  in  venarum  lumen  intrare 
ibique  magis  magisque  auctam  ad  venam  cavam  usque 
pervenire,  id  quod  ILI.  Krukenberg  casu  nobis  demon¬ 
stravit.  Hic  rerum  status  quamquam  raro,  similis  sae¬ 
pius  invenitur,  quo  vena  quaedam  parietibus  destructis 
alteram  in  partem  tumoris  medullaris  intrat  et  altera  in 
parte  exeat ;  utroque  hoc  casu  sanguis ,  glandulis  vero 
lymphaticis  infectis,  lympha  neoplasma  ipsum  attingit. 
Arbitrari  igitur  possumus  particulis  carcinomatosis 
avulsis  alioque  asportatis  nova  effici  carcinomata,  quae 
opinio  observationibus  firmatur ,  quod  glandula  proxima 
tum  modo  infici  solet,  si  antecedens  jam  satis  est  destruc¬ 
ta,  quod  vena  quadam  correpta  plerumque  tumores  car- 
cinomatosi  in  pulmonibus  inveniuntur ,  i.  e.  in  syste¬ 
mate  proximo  capillari.  Hujus  explicationis  sectatores 
augescendi  et  accrescendi  facultatem  particulis  a  solo 
ut  ita  dicam  maferno  avulsis  concedunt,  id  quod  Lan- 
genbeckii  satis  noto  experimento  legeque  formationis  si¬ 
milis  inde  proposita  affirmare  student,  faecis  enim  vim, 
qua  alias  eo  usque  sanas  cellulas  sola  praesentia  in 
cancrosas  convertant  iis  dare  nolunt. 

Qua  explanatione,  quamquam  satis  est  perspicua  jom- 
nes  tamen  dubitationes  non  tolluntur.  Primum  enim 
liac  ratione  totum  corpus  tummodo  per  vasa  lympha¬ 
tica  infici  potest ,  si  ultima  ante  ductum  thoracicum  si¬ 
ta  glandula  jam  est  correpta,  is  enim  glandulis  non  in¬ 
tervenientibus  solus  est  satis  amplus,  per  quem  cellu¬ 
lae  integrae  penetrent;  deinde  primus  omnium  tumo¬ 
rum  secundariorum  semper  in  pulmonibus  reperi  debe¬ 
ret,  quum  cellulae  majores  sint,  quam  quae  vasa  capilla¬ 
ria  permeare  possint.  Multis  vero  contrariis  observatio¬ 
nibus  demonstratur,  hanc  rationem  simplicem  et  ut  ita 
dicam  mechanicam  explicationi  non  sufficere,  omnibus- 
que  fere  coacti  infectionem  per  fluida  probare  debemus, 
eodem  modo,  quo  hodie  vix  est,  qui  morbum  vulgo 
Pyaemiam  dictam  cellulis  purulentis  in  sanguinem  re¬ 
ceptis  explicare  studeat. 

Arbitremur  igitur  dyscrasiae  carcinomatosae  i.  e. 
organismi  dispositionis  plures  similes  tumores  variis  lo¬ 
cis  procreandi  conditionem  esse  liquores  carcinomatis 
primi  per  endosmosin  receptos.  Sola  hac  ratione  casus 
varii  expediuntur,  quorum  unum  afferam,  quem  Wirce- 
burgi  ipse  vidi.  Neoplasma  parotidis  jam  paene  disso¬ 
lutum  exstitit,  simulque  pulmonibus  integris  tumor  ejus¬ 
dem  generis  in  fovea  occipitali  inventus  est,  qui  cere¬ 
bello  compresso  causa  fuit  mortis.  Hic  modo  omnes 
adjacentes  partes  primo  neoplasmate  irritationis  statu 
esse  correptas,  et  sanguinem  liquoribus  receptis  depra¬ 
vatum,  tumorem  secundarium  ejusdem  generis  provo¬ 
casse,  putare  possumus. 

His  praemissis  denique  malignitatem  cognoscendam 

eaque  fundatam  carcinomatis  diagnosin  paucis  respicia- 
mus.  Discrimen  inter  Homo  eo  -  et  Heteroplasmata, 

microscopio  liaud  demonstratum  omittamus,  bl  as  terna- 

* 

tum  primorum  diversitatem  chemia  nondum  comproba¬ 
tam  taceamus,  et  reliqua  potius  signa  consideremus. 
Neoplasma  dicitur  malignum  ,  quod  nulla  certa  noxia 
variis  ;locis  eodem  modo  exoritur  exstirpatumque  redit. 

Attamen  quis  est,  qui  dyscrasiam  lipomatosam  ne¬ 
get,  qui  dyscrasiam  verrucosam  ignoret,  quamquam  hanc 
ob  causam  nemo  lip ornata  et  verrucas  inter  'tumores 
malignos  referet.  Carcinomata  vero  saepe  longum  per 
tempus  unum  tenent  locum  et  operatione  interdum 
removeri  dicuntur. 

Neoplasma  dicitur  malignum ,  quod  vasis  lympha¬ 
ticis  correptis  glandularum  tumores  ejusdem  generis 
excitat. 

Attamen  apud  111.  Virchovium  enchondroma,  ab  om¬ 
nibus  inter  tumores  benignos  numeratum,  costae  spu¬ 
riae  vidi,  quod  plurium  in  glandulis  lymphaticis  secun¬ 
dum  flumen  exortorum  causa  fuerat  adeo  egregii  en- 
chondromatis  in  pulmone  reperti.  Carcinomata  vero 
saepe  vasa  lymphatica  non  inficere  dicuntur,  quod  jam 
supra  commemoratum. 

Neoplasma  dicitur  malignum,  quod  dissolutum  ul- 

*■ 

ceris  saniosis  secretis  propinquisque  partibus  affectis 
valetudinem  prostigat. 

Attamen  modus  augescendi  idem  est  tumorum  et 
benignorum  et  malignorum  et  ulcera  simplicia  male 
tractata  saepe  eximiam  adipisci  magnetudinem ,  pedum¬ 
que  ulcera  neglecta  secretis  interdum  valetudinem  valde 

turbare,  adeo  amputationis  "quaestionem  movisse,  quis  est 
qui  nesciat.  Carcinomata  vero  saepe  longum  per  tem- 
bus  non  dissolvuntur ,  ulceratione  exorta  adeo  sanari 
interdum  dicuntur. 

Neoplasma  dicitur  malignum,  quod  cum  praeexi¬ 
stente  vel  sequente  dyscrasia  est  conjunctum. 

Attamen  nemo  dubitat  quin  tubercula  cutis  syphi¬ 
litica,  crebra  interdum  inventa  et  condylomata  syphi¬ 
litica  ex  dyscrasia  quadam  pendeant,  nihilominus  hi 
tumores  malignis  non  adnumerantur.  Carcinomata  vero 
interdum  operatione  sanari  i.  e.  non  cum  dyscrasia 
conjuncta  esse  dicuntur.  < 

His  ex  omnibus  intelligitur  nos  neoplasmata  cum 
dyscrasia  conjuncta  omnibusque  supra  commemoratis 
signis  praedita  tummodo  appellare  maligna,  si  tumor 
locali  et  dyscrasia  generali  nostrae  curationi  resistit. 
Stricta  carcinomatis  notio  non  exstat  medicum  vero 
practicum  notas  chirurgorum  carcinomatum  eorumque 
generum  dignoscendorum  leges  assequi  necesse  est, 
quae  omnia  hic  enumerare  longum  est. 


CARCINOMA  PENIS. 

Inter  genitalium  virilium  morbos  penis  carcinoma 
raro  invenitur,  penis  carcinoma  dico,  nam  de  affectio¬ 
nibus  cancrosis  vel  malignis  testiculorum  non  agitur. 
Alii  si  contrariam  sententiam  obtinent  certe  ita  errave¬ 
runt,  ut  carcinoma  aliosque  morbos  confunderent,  prae¬ 
sertim  condylomata  ex  syphili  tam  saepe  exorta,  sed 
caveamus  ne  in  aliud  contrarium  incidamus,  neve  omnes 
tales  morbos  esse  affectiones  syphiliticas  contendamus. 
Plerumque  in  viris  aetate  provectioribus  invenitur,  sed 
nec  hujus  nec  aliarum  partium  carcinomatis  certas  afferre 
causas  possumus.  Viri  longe  instructi  praeputio  prae¬ 
cipue  illo  affecti  esse  dicuntur ,  quod  munditia  neglecta 
circa  glandem,  smegma  colligatur  quod  corruptum  in¬ 
flammationes  et  exulcerationes  commoveat ,  quo  facto 
orificium  praeputii  coarctetur,  minaeque  fluxu  prohi¬ 
bito  ulcerationes  augeantur  et  praeputium  ipsum  demum 
destruatur  atque  conficiatur.  Sed  his  causis  exorti  morbi 
non  sunt  carcinomata,  sed  fortasse  si  vis  pseudocarcino- 
mata  quae  munditia  adhibita  accurata,  mina  per  cathe- 

trum  derivata,  blandis  remediis  injectis  et  fortasse  phi¬ 
mosis  operatione  certe  sanantur,  quibus  omnibus  reme¬ 
diis  carcinoma  verum  semper  erit  insanabile.  Alii  di¬ 
cunt  in  viris  aetate  provectis  penis  collapsu  praeputii 
orificium  magis  -urina  concitari  atque  irritari  et  hanc 
ob  causam  oriri  carcinoma,  quae  sententiam  eandem 
ob  causam,  uti  superior  reprobanda  videtur,  ulcerationes 
quidem  urina  effici  possunt,  sed  carcinomatis  origo  his 
nullo  modo  explicatur.  Si  vera  fateri  volumus,  carci¬ 
nomatis  causas  nobis  esse  ignotas  concedamus. 

Varia  carcinomatis  penis  discernuntur  genera,  cancer 
cutaneus  vel  epithelioma  omnium  est  frequentis  simum, 
quod  maxima  ex  parte  in  praeputio  rarius  in  glandis 
corona  incipit.  Primum  tuberculum  parvum  vel  verruca 
nascitur,  qua  sub  forma  longum  per  tempus  morbus  per¬ 
sistit  nec  crescit  nec  dolet;  deinde  plerumque  mecha¬ 
nica  ex  causa  augescent  illa,  in  superficia  exulceran¬ 
tur  mox  saniem  secernunt  magis  magis  que  aucta  atque 
fungosa  reddita  praeputium  extra  convertunt.  Longo 
rarius  scirrhus  invenitur,  durus  nodus  subcutaneus  vul¬ 
go  post  glandis  coronam  exortus  inter  praeputii  lami¬ 
nas  evagatur  difficilius  in  corpora  cavernosa  ipsa  porri¬ 
gitur,  deinde  satis  notum  carcinomatis  exitum  habet,  quo 
in  decursu  praeputium  coarctatur  i.  e.  phimosis  exori¬ 
tur  partim  oedemate  partim  fibrosa  carcinomatis  tela. 
Secretum  subpraeputiale  initio  mucosum,  mox  ulcera¬ 
tione  exorta  in  saniem  conversum  novorum  fungorum  causa 
est.  His  omnibus  phimosique  aucta  urinae  secretorum¬ 
que  effluvium  inhibetur  et  partim  hanc  ob  causam,  par¬ 
tim  ipsa  carcinomatosa  ulecratione  perforationes  fistuio  j 

sae  cutis  ipsius  que  urethrae  oriuntur.  Haud  raro  etiam 
gangraena  exorta  non  solum  penis  cutis  et  scroti  adeo 
testuli  interdum  ipsi  destruuntur,  sed  etiam  glandulis 
inguinalibus  jam  antea  morbo  correptis  exulceratis  que 
tanto  ambitu  devastatur  cutis,  ut  denique  mons  veneris, 
plicae  inguinales,  interiora  femorum  latera,  penis  et  scro¬ 
tum  omnia  sint  cute  privata  et  unius  vasti  ulceris  ad- 
speetum  praebeant.  Tum  sanguinis  profluvia  haud  rara 
sunt  et  aeger  vel  succis  amissis,  vel  dyscrasia  carcino- 
matosa  lente  vel  carcinomate  interioris  cujusdam  partis 
exorto,  subito  moritur.  Rarissima  penis  carcinomatis 
species  est,  quae  fungus  medullaris  dicitur,  quamquam 
Rokitansky  alii  que  contrarium  contendunt,  qui  scilicet 
epithelioma  fungi  medullaris  generi  subjunctum  censent. 
111.  Blasius  se  nunquam  eum  vidisse  dicit,  ex  aliorum 
vero  observationibus  patet,  plerumque  corporum  caver¬ 
nosorum  infiltrationem  repertam  esse.  Penis  tum  sem- 
per  magnitudinem  et  formam,  quam  sub  erectione  ob¬ 
tinet  adeo  major  est,  aegrotus  perpetuis  prementibus  ac 
tenentibus  doloribus  vexatnr,  urethra  ita  est  compressa, 
ut  urina  modo  guttatim  defluat,  quamvis  tumore  com¬ 
presso  catheter  induci  possit.  Hoc  quidem  modo  res 
in  casu  a  Webeko  (Clin.  germ.  1851.  15)  observato  se 

i 

habuerunt,  qui  corpora  cavernosa  medullare  infiltrata 
invenit,  quas  partes  simili  modo  ut  nodum  subcutaneum 
enucleare  frustra  tentavit. 

Anatomia  pathologica.  Primitiae  penis  carcinoma¬ 
tis  plerumque  in  cute  et  tela  subcutanea  inveniuntur, 

quibus  sensim  auctis  etiam  tela  fibrosa  et  corpora  ca¬ 
vernosa  afficiuntur.  Si  vero  post  operationem  morbus 
redit,  haud  raro  primum  tuber  duobus  his  locis  inveni¬ 
tur.  Eodem  modo- urethra  ejusque  corpus  cavernosum 
fere  nunquam  prima  morbo  corripiuntur,  sed  haud  raro 
novis  post  operationem  exortis  nodis.  Fungus  medul¬ 
laris  plerumque  cum  eodem  testiculorum  morbo  con¬ 
junctum  reperitur. 


Diagnosis  saepenumero  difficilis  est.  Epithelio- 
mata  condylomatibus  syphiliticis  cumulatis  et  exulce¬ 
ratis  ita  sunt  similia,  ut  nonnulli  carcinomota  penis  om¬ 
nino  esse  neganda  crederent.  Etiam  ulcus  syphiliticum 
primarium,  quod  longum  per  tempus  neglectum  magis 
magis  que  auctum  formam  accepit  enormem ,  indurato 
margine  duro  que  fundo  praeditum,  doloribus  cum  vehe- 
mentissimis  ac  glandularum  inguinalium  tumore  conjun¬ 
ctum  carcinomati  simile  redditur.  Quum  therapia  utrius- 
que  morbi  valde  ex  diagnosi  certa  pendeat,  omnia  bene 
sunt  respicienda,  quae  ad  infectionem  priorem  syphiliti¬ 
cam  ejusque  signa  manifesta  pertinent.  Aegroti  etiam 
valetudo  minime  negligenda  est,  syphili  enim  constitu¬ 
tionali  universi  corporis  conditio  nunquam  tum  grave 
depravatur,  quam 'carcinomate  glandulis  lymphaticis  jam 
infectis.  .  Hoc  loco  commemorandum  quoque  videtur,  tu¬ 
mores  eximiae  amplitudinis  sine  dubio  esse  condylomata, 
quae  magnitudine  epitheliomata  longe  superare  possunt. 
Difficillimis  in  casibus  regimini  et  medicamentis  antisy- 

philiticis  paucas  per  hebdomates  adhibitis  facile  dijudi- 

cabitur,  cujus  naturae  sit  morbus.  Denique  notandum 
videtur  carcinomate  tanta  posse  effici  phimosis,  ut  haec 
sola  cognoscatur  et  morbus  gravior,  illius  coarctationis 
causa,  negligatur,  qui  error  accurata  inquisitione  evita¬ 
tur,  et  si  opus  praeputio  fisso,  quo  simul  phimosis 
curatur. 

Prognosis  carcinomatis  penis  aliarumque  partium 
eadem  est  minime  fausta.  Diffenbachius  quidem  dicit 
se  nunquam  vidisse  recidivum,  si  carcinoma  in  pene 
exortum  ante  glandulas  lymphaticas  infectas  amputa¬ 
tione  sit  sanatum.  Attamen  ex  toto  prognosis  tum  modo 
melior  videtur,  si  tumor  est  epithelioma  solaque  cutis 
eo  affecta,  corporibus  vero  cavernosis  quolibet  carcino¬ 
matis  genere  correptis  vel  glandulis  inguinalibus  infectis 
post  operationem  morbus  erit  recidivus,  quoniam  dy- 
scrasia  jam  est  exorta. 

Therapia.  Ut  supra  jam  dixi  sola  tempestiva  ope¬ 
ratione  aegrotus  sanandus  mihi  videtur,  quae  operatio 
quoque  in  casu  praeferenda  sit,  variis  ex  causis  pendet. 
Praeputio  solo  et  epitheliomate  quidem  affecto,  accurata 
exstirpatio  sufficit,  si  vero  in  glandis  corona  incipit,  sem- 
per  amputationem  instituendam’  esse  censeo.  Saepe  vero 
quod  minime  praetermittendum  est,  exstirpatione  ae¬ 
grotus  potest  sanari,  quamquam  primo  visu  amputatio 
indicata  putabatur,  glans  enim  haud  raro  carcinomate  in 
praeputio  exorto  ita  est  compressa,  ut  et  ipsa  destructa 
videatur,  si  corporum  cavernosorum  tegumenta  carcino¬ 
mate  sunt  affeta  semper  haec  primum  diffindere  necesse 

est,  ut  cognoscatur  utrum  tunica  fibrosa  intacta  sit  nec 
ne,  quo  priori  casu  exstirpatione  aegroti  salus  tentanda 
videtur.  Contraindicationes ,  quae  dicuntur,  operationis 
exstant  morbo  jam  nimis  progresso,  glandulis  que  ingui¬ 
nalibus  jam  infectis,  quo  casu  ex  certa  aegroti  volun¬ 
tate  fortasse  instituenda  est,  sed  simul  glandulae  illae 
removendae  videntur. 


CASUS. 


A.  W. .  L  annos  natus  die  octavo  mensis  Augusti 
anni  XXXIX  h.  s.  propter  ulcus  carcinomatosum  penis  et  scir- 
rhum  glandularum  inguinalium  sinistrarum  in  clinicum  chirurgi¬ 
cum  receptus  est.  Die  XXVI.  ejusdem  mensis  penis  destructus 
una  sectione  amputatus  est  simulque  glandulae  correptae  ex¬ 
stirpatae  sunt,  quae  examinatione  instituta  sine  dubio  eadem 
ratione,  qua  penis ,  carcinomate  erant  affectae.  III.  Blasius 
clinici  director  paullo  post  operationem  profectus  reliqua  non 
ipse  observavit.  Aliorum  relatione,  maxima  vulnerum  parte  per 
primam  intentionem  sanata,  die  sexto  post  operationem  femoris 
sinistri  phlebitis  exorta  firmatur,  quam  quidem  mitigatam,  die  VII. 
Septembris  subito  mortem  sub  symptomatibus  cerebralibus  intrasse. 
Sectio  fortasse  leviter  instituta  mortis  causam  non  expedivit. 

Ghr.  W.  . .  .,  LXXV  annos  natus  die  XXI  mensis  Junii 
anni  XLI  in  clinicum  receptus,  epitheliomate  tegumentorum  pe¬ 
nis  erat  affectus.  Morbus  dimidium  ante  annum  praeputii  ulce¬ 
ratione  erat  exortus,  quae  inde  usque  ad  scrotum  evagata  erat, 
ut  tum  penis  collapsus  vasto  ex  ulcere  promineat.  Fu.  Cosmi 
causticum  jam  sine  successu  erat  applicatum,  ideoque  exstirpa¬ 
tio  hac  ratione  instituta  est.  Primum  pars  scroti  destructa  dua- 

bus  flexis  sectionibus  cincta  est,  quibus  simul  penis  radix  septa 
est.  Partes  deinde  confectas  cultro  a  sanis  separando ,  varia 
altitudine  morbo  correptae  inventae  sunt,  ita  ut  tunica  vaginalis 
propria  testiculi  sinistri  enudari  opus  esset.  Corporibus  caver¬ 
nosis  tum  undique  retectis  intra  primas  sectiones  penis  prope 
radicem  amputatus  est.  Vulnus  omnibus  noxiis  remotis  prae¬ 
cipue  urina  derivata  suppurationi  relictum  est,  qua  exoptata 
cicatrice  obductum  est,  quae  modo  quarta  ulceris  pars  erat. 

F.  T....y  XLIV  annos  natus  phimosi  congenita  labora¬ 
vit  tanta,  ut  urina  interdum  vix  et  ne  vix  quidem  excerni  posset, 
post  praeputium  colligeretur  inflammationesque  ejus  conflaret, 
quae  semper  sponte  sanatae  esse  videntur.  Denique  urina  re¬ 
tenta  inflammatio  gangraenosa  exorta  est,  qua  praeputiilatus 
duobus  locis  perforaretur.  Hoc  mensi  Februario  anni  XLV 
h.  s.  accidit;  a  medico  quodam  praeputium  a  foraminibus  illis 
usque  ad  orificium  fissum  et  deinde  toto  ambitu  resectum  est. 
Glandis  ulceribus  post  operationem  repertis  et  remediis  aptis 
adhibitis  nondum  sanatis,  sanatione  quoque  vulneris  initio  sa¬ 
nescentis  nondum  confecta,  aegrotus  sub  finem  mensis  Martii 
medicum  reliquit.  Die  VIII.  mensis  Octobris  ejusdem  anni  in 
clinicum  chirurgicum  receptus  est.  Penis  ad  medium  usque  ul¬ 
cere  obtectum  erat  duobusque  locis  ex  urethra  ulceratione  per¬ 
forata  urina  profluxit.  Crebra  ac  vehementia,  ^alumine  aqua 
soluto  vix  inhibita  sanguinis  profluvia  aegroti  valetudinem  valde 
profligaverant;  glandulae  inguinales  jam  priori  sub  operatione 
induratae  in  ulcera  erant  conversae  excrescendis  fongosis  obte- 
cta.  Praeterea  alvi  profluviis  aegrotus  laboravit  et  febri  hectica. 
Paulo  post  denuo  duo  eximia  orta  sunt  sanguinis  profluvia,  quae 
modo  compressione  et  pasta  resinae  colophoniae  applicata  in¬ 
hiberi  potuerunt.  Initio  mensis  Decembris  post  varias  dejectio¬ 
num  vices  ulcera  ita  erant  mutata,  ut  excrescendae  fungosae  es¬ 
sent  detrusae  nec  denuo  exortae.  Inde  a  die  XIV  ejusdem 
mensis  aegrotus  vero  valde  ex  intestinis  laboravit  et  quum  alvus 
adstringi  non  posset,  decimo  die  post  sub  inanitionis  signis]  obiit. 

Sectione  carcinomata  interiorum  partium  nulla  sunt  reperta, 
glandulae  inguinales  superiores  erant  sphacelosae ,  inferiores 
elastice  expansae  infiltratione  serosa  ipsarum  telaeque  proximae 
cellulosae. 


G.  K....)  XLVI  annos  natus  die  XVI  mensis  Jannarii 
anni  XLII  in  nosocomium  receptus  quindecim  ante  annos  durum 
cognovit  nodulum  in  cute  penis  dorsi  situm,  quod  paulatim  au¬ 
ctum  est  et  tum  massa  inaequali  valde  dura  penem  ad  medium 
usque  penetravit.  Initio  interdum  effluvia  purulenta  ex  urethra 
exstiterant,  demum  phimosi  exorta  perpetuo  pus  secernebatur. 
Aliis  a  medicis  morbus  syphiliticus  habitus  Mercurialibus  tracta¬ 
tus  est,  sed  frustra;  ideoque  praeputium  fissum' est,  quo  facto 
glans  admodum  dura,  nonnullis  locis  exulcerata  sanieque  foe¬ 
tida  cooperta  in  lucem  prodiit.  III.  Blasius  quum  glandulas 
inguinales  scrirrho  jam  affectas  inveniret,  aegrotusque  urinam 
expedite  reddere  posset ,  operationem  non  amplius  instituendam 
esse  censuit,  et  paulo  post  fomentis  mitibus  et  adstringentibus 
ordinatis  aegrotum  dimisit.  Sex  post  hebdomates  aegrotus  statu 
eodem  sed  magis  debilitatus  rediit  et  acriter  rogavit  ut  penis 
amputetur;  ideoque  die  I  mensis  Martii  una  sectione  operatio 
est  facta.  Vulnere  jam  fere  toto  sanato,  die  XXIII  ejusd.  mensis 
tuber  scirrhosum  in  tela  cavernosa  exortum  caustico  Viennensi 
exstinctum  est,  quo  facto  aegrotus  est  dimissus.  Domi  vulnus 
primum  consanuit,  paulo  post  vero  pene  relicto  denuo  scirrho 
affecto  ulcerationes  exortae  sunt,  quibus  non  solum  penis  trun¬ 
cus  est  confectus ,  sed  etiam  —  quae  ex  chirurgi  relatione  pa¬ 
tent  • —  omnis  regio  inde  ab  arcu  pubis  usque  ad  anum.  Vale¬ 
tudo  usque  ad  auctumnum  anni  L.  IV.  h.  s.  mediocris  remansit, 
quo  tempore  crebris  sanguinis  profluviis,  quibus  dolores  quidem 
sunt  mitigati ,  valde  prostigata  est ;  et  magna  saniei  copia  est 
secreta.  Interea  etiam  palpebrarum  oculi  dextri  carcinoma  exor¬ 
tum  est.  Denique  viribus  magis  consumptis,,  hydrops  univer¬ 
salis  accessit,  quae  quidem  paulo  ante  mortem  evanuit,  qua  ae- 

grotus  die  XXII  mensis  Aprilis,  tertio  anno  post  operationem 
est  defunctus. 


G.  F ...  .y  L  annos  natus  die  YII  mensis  octobris  anni 
LII  h.  s.  receptus,  tres  ante  annos  verrucam  duram  lenticula¬ 
tam  in  glandis  corona  sitam  cognovit,  quae  duos  per  annos 
nec  crevit  nec  alio  modo  mutata  est.  Quinque  ante  menses 
primo  dolores  pungentes  exorti  sunt,  verruca  est  aucta  et  in 
ulcus  conversa,  quo  quum  aegrotus  in  clinicum  reciperetur,  pe¬ 
nis  dimidius  jam  erat  confectus*  Ulcus  saniem  foetidam  profert, 
sordidum  est  fungosisque  excrescentiis  praeditum.  Glandulae 
inguinales  jam  antea  scirrho  infectae  repertae,  tum  in  latere 
sinistro  superne  fracidae  erant ,  cutisque  rubefacta.  Quae 
quum  paucas  post  dies  essent  exulceratae,  remediis  ma¬ 
lum  valde  dolens  remorantibus  magis ,  quam  curantibus  uti 
opus  erat.  His  applicatis  glandularum  inguinalium  ulcerationes 
eaeque  quibus  penis  fere  totus  erat  confectus  coaluerant,  et 
aegrotus  alvi  profluviis  exhaustus  die  XVI  mensis  Junii  anni 
LIII  obiit. 

Sectione  instituta  haec  sunt  inventa:  Cerebrum  erat  atro¬ 
phicum  ,  pulmones  adhaesionibus  antiquis  arcte  cum  thorace  et 
diaphagmate  conjuncti  et  oedematosi  erant.  Valvulae  aortae 
paulum  dilatatae  ac  atheromate  destructae  erant  induratae.  He¬ 
par  fragile ,  exsangue,  versicolor  nuci  moschatae  simile,  splenis 
etiam  fragilis  atque  exsanguis  pars  posterior  massa  flava  albes¬ 
cente  erat  infiltrata,  quae  dimidio  splenis  major  et  reliquo  texto 
durior  erat  —  fungus  medullaris.  —  In  rene  dextro  tuber  pi¬ 
siforme  ejusdem  generis  repertum  est.  Intestinorum  tenuium 
pars  inferior  et  colon  catarrho  acuto  erant  affecta ,  glandulae 
mesaraicae  vero  non  intumuerant.  Ulcus  carcinomatosum  quod 
in  plica  inguinali  usque  ad  stratum  musculorum  penetraverat, 
penem  fere  totum  confecerat,  testiculi  et  funiculi  spermatici 
integri  erant,  testiculus  dexter  exiguus.  * 

L.  L  LXII  annos  natus  novem  ante  'menses  praepu¬ 
tii  ulcusculum  animadvertit,  quod  a  medicis  syphiliticum  puta¬ 
tum  frustra  Mercurialibus  erat  tractatum.  Die  XXVIII  mensis 

i 

Aprilis  anni  XLIV  in  clinicum  chirurg.  receptus  est  et  tertio 
die  post  praeputii  circumcisio  instituta  est,  quo  facto  etiam 
glandis  pars  destructa  simul  resecta  est.  Arteria  dorsalis  subli¬ 
gata  est,  reliquum  sanguinis  profluvium  sclerodermate  vulgari 
applicato  est  inhibitum.  Suppuratione  exorta  sanae  natae  sunt 
granulationes,  et  quum  vulnus  fere  totum  cicatrice  erat  obduc¬ 
tum  aegrotus  die  XIX  mensis  Maji  dimissus  est. 

Die  VII  mensis  Augusti  L . . . .  in  nosocomium  rediit 
quum  morbus  in  glandem  et  proximam  corporum  cavernosorum 
partem  redierat;  cutis  vero  et  glandulae  inguinales  integrae 
erant. 

Itaque  sequente  die  penis  post  glandem  una  sectione  am¬ 
putatus  est,  tres  sunt  arteriae  subligatae,  et  cereolus  urethrae 
impositus. 

Vulnus  suppuratione  bona  exorta  fere  totum  erat  sanatum, 
quum  aegrotus  domum  mitteretur,  ubi  nunc  quoque  firmus  ac 
valens  vivit. 

Y  I  T  A. 

Natus  ego  sum  Joiiannes  Hermannus  Frasgh  fidei  evang.  addictus 
Longosalissae  anno  XXX.  h.  s.  patre  Jon.  Ernesto  ,  medico  practico  et 
matre  Iduna  e  gente  Bonitza,  quos  ambo  adhuc  viventes  pio  animo  veneror. 
Litterarum  primitiis  a  Suchslando  quodam  theol.  cand.  imbutus  in  alum¬ 
norum  Portensium  numerum  ab  111.  Kirchxero  rectore  magnifico  receptus, 
sex  per  annos  et  dimidium  scholam  illam  frequentavi.  Maturitatis  testimo¬ 
nio  instructus  anno  LI  h.  s.  in  academiam  Jenensem  me  contuli,  ubi  ab 
111.  Goettling  prorectore  civibus  academicis  adscriptus,  duos  per  annos  et 
dimidium  versatus  sum.  Tentamine  philosophico  Halis  rite  superato  Wir- 
ceburgum  me  contuli,  unde  post  annum  reversus  acadamiam  claram  Fride- 
riciam  Haiensem  ex  autumnali  anni  praeteriti  tempore  frequentavi. 

Per  quadriennium  academicum  scholis  interfui  hisce. 

Jenae:  111.  Suckow  de  chemia  organica  et  anorganica,  de  minera- 
logia ;  111.  Reinhold  de  logice  et  psychologia;  III.  Schleiden  de  botani- 
ce  et  de  anthropologia,  Exp.  Schaeffer  de  physice ;  III.  Huschke  de  ana- 
tomia  descriptiva  et  de  arte  cadavera  rite  dissecandi;  111.  Domrich  de  phy¬ 
siologia  et  de  neurologia  bis;  111.  Schmidt  de  zoologia  et  de  infusoriis; 
Exp.  Suckow  de  pharmacologia  et  de  pathologia  et  therapia  generali; 
Exp.  Fuerer  de  tumorum  diagnosi;  111.  Siebert  de  pathologia  et  therapia 
speciali  bis;  III.  Ried  de  chirurgia,  de  akiurgia  et  de  vulneribus. 

Wirceburgi.  111.  Koelliker  de  arte  cadavera  rite  dissecandi;  111. 
Scanzoni  de  arte  obstetricia;  111.  Narr  de  encyclopaedia  et  methodologia; 

III.  Virchow  de  anatomia  pathologica ;  Exp.  A.  Welz  de  arte  formulas  me¬ 
dicas  rite  praescribendi;  III.  Rinecker  dc  infantum  morbis;  III.  a  Marcus 
de  historia  medicinae  et  de  psychiatria. 

Halis:  III.  Blasius  de  fracturis  et  luxationibus;  III.  Volkmann  de 
anatomia  sensuum  organorum;  111.  Schulze  dc  histologia. 

Scholis  clinicis  interfui  hisce. 

Jenae :  medicis  III.  Siebert;  chirurgicis  111.  Ried. 

Wirceburgi :  medicis  III.  Bamberger,  chirurgicis  111.  a  Textox; 
obstetriciis  111.  Scanzoni;  psvchiatricis  III.  a  Marcus. 

Halis:  medicis  111.  Krukenberg;  ophthalmiatrico •  chirurgicis  III. 
Blasius;  obstetriciis  III.  Hohl. 

Quibus  omnibus  viris  optime  de  me  meritis  gratias  ago  quam  maxi¬ 
mas  semperque  habebo. 

THESES  DEFENDENDAE. 

Carcinomatis  diagnosis  micro scopio  non  firmatur. 

Carcinoma  exstirpatione  sanari  potest. 

Necrosis  ossium  operatione  cito  tutoque  sanatur. 

In  Herniotomia  saccus  herniae  semper  aperien¬ 
dus  est; 

